
	Unitat 2:

Velocitat

   

	

	
	· La cursa de velocitat
· Moviment relatiu
· Escalars i vectors 

· Velocitat i acceleració
· Models de moviment
· Mru
· Mrua
· Gràfics dels moviments   

	Nom i cognoms: .............................................................................

	The Lightning Bolt
“Usain Bolt, no només va batre el record del món (9,69 s, el 16 d’agost de 2008 als jocs olímpics de Pequín) i va confirmar-se com l'home més ràpid del món en l'hectòmetre en els 100 m de Pequín, sinó que a més va igualar la velocitat màxima assolida mai per l'home (43,902 km/h), va ser capaç de mantenir-la al llarg de més metres, com mai abans s’havia fet, i va recórrer els últims 50 m en un temps estratosfèric (4,19 s) malgrat la prematura celebració de la victòria. 

Des de  Barcelona 92, no es fan mesures oficials dels temps parcials de les finals olímpiques perquè ningú en vol pagar el cost, fet que ha retardat l'anàlisi definitiu de les 41,25 gambades de Bolt. La radiografia final s'ha pogut establir gràcies a les mesures fetes amb vídeo d'alta resolució del nord-americà Jimson Lee (Speedendurance.com). 

Una força descomunal!

Aquesta radiografia mostra que els primers 30 m de Bolt varen ser els més ràpids mai assolits durant la conquesta d'un rècord mundial. No va alçar el tronc fins a la gambada 13 (25 m) i creuà els 30 m en 3,78 s, mostrant una capacitat d'acceleració fantàstica. L'acceleració és la fase essencial d'una cursa de velocitat. La televisió ha distorsionat la realitat i pretén fer creure que el temps de reacció al tret de sortida és rellevant, però no és així: només representa un 1% del resultat final, en front del 64% de la fase d'acceleració. El que passa és que el temps de reacció és l’única dada que els organitzadors donen als periodistes i per això només es parla d'aquesta xifra que tan sols esdevé rellevant si és inferior a les 100 mil·lèsimes (sortida nul·la) o superior a les 200 mil·lèsimes (sortida catastròfica). 

La carrera de 100 m es divideix en tres fases: acceleració (fins els 50-60 metres), velocitat màxima (dels 50 als 70-80 metres) i desacceleració. La importància relativa de cada fase en el temps de la cursa s'ha establert, respectivament, en el 64%, 18% i 12%. Un velocista d’elit accelera durant un mínim de 50 m i assoleix la velocitat punta entre els 50 i 60 m”. 

Adaptació i traducció de "Las 41 zancadas de Bolt", El Periòdico 

(14-10-2008).  

Gràfic que mostra la velocitat d’ Usain Bolt cada 10 m (FoEl Periódico 14-10-2008) 

Temps parcials cada 10 m de la cursa d’Usain Bolt en la final dels 100 m llisos de Pekin (Font Speedenduarance.com)




Activitat 1

Comentari dels documents

1. Quin és el valor de la velocitat màxima assolida mai pels humans? Doneu el resultat en km/h i en m/s. 

2. On i quan va tenir lloc la cursa descrita en el text?

3. Quina és la velocitat mitjana d’aquesta cursa?

4. Si suposem que el corredor té una massa de 90 kg, quina és la seva energia cinètica?

5. Quines són les etapes típiques d’una cursa de velocitat d’un corredor professional?

6. Quins altres atletes de velocitat (homes i dones) coneixeu? Si no en coneixeu cap cerqueu-ne un parell, com a mínim. 

7. Com us considereu vosaltres com atletes de velocitat?

8. Indiqueu quins són el desplaçament i l’espai recorregut per la cursa de 100 m llisos.

9. Amb les dades de la taula anterior calculeu la velocitat mitjana de la cursa d’Usain Bolt per a cada tram de 10 metres de desplaçament, i la velocitat mitjana total. Doneu els resultats en m/s i en km/h. 

10. Amb les dades de la taula i amb els resultats de l’activitat 2 realitzeu les gràfiques següents: 

a. Una gràfica posició-temps de la cursa. 

b. Una gràfica velocitat-temps de la cursa. 

11. Analitzeu les dues gràfiques anteriors indicant, de manera raonada, en quins trams de la cursa l’atleta va seguir un moviment accelerat i en quins trams va seguir un moviment uniforme. 

12. Calculeu l’acceleració mitjana en els primers 20 metres (entre les posicions 0 i 20 m) i en els últims 20 metres (entre les posicions 80 i 100 m). 

13. Analitzeu els valors de l’acceleració que heu obtingut i feu-ne un comentari.  Coincideixen aquests valors amb l’anàlisi que heu fet de les gràfiques del moviment?

Activitat 2

Conceptes de cinemàtica

1. Un passatger va assegut en un seient de l’interior d’un tren que es mou a velocitat constant. Trieu l’opció correcta: 

a. Està en repòs independentment del sistema de referència que es triï. 

b. Està en repòs només si es considera un sistema de referència situat dins del tren. 

c. Està en moviment respecte a un sistema de referència situat a l’interior del tren, que està en moviment. 

d. Està en moviment independentment del sistema de referència escollit. 

2. Representeu de manera esquemàtica, utilitzant vectors, la velocitat i l’acceleració de cadascun dels mòbils següent: 

a. Un cotxe accelerant en una carretera recta. 

b. Un cotxe frenant en una carretera recta. 

c. Una pilota que es llança cap a munt. 

d. Una pilota quan cau. 

3. Si el mòdul de la velocitat és constant hi ha acceleració?

a. Només si el moviment és rectilini. 

b. Només si el moviment és circular. 

c. Només si la velocitat és negativa. 

d. En cap cas. 

4. La llum es propaga a una velocitat de 300.000 km/s. La distància entre la Terra i el Sol és de 8 minuts llum. Expresseu aquesta distància en quilòmetres. 

5. Què enteneu per desplaçament? Doneu un exemple de moviment i indiqueu quin n’és el desplaçament.

6. Com definiríeu la trajectòria d’un mòbil?

7. És el mateix velocitat mitjana que velocitat instantània?

8. Què mesura l’acceleració?

9. Doneu dos exemples de magnituds físiques escalars i dos de magnituds físiques vectorials, que pugueu identificar en la vostra classe. 

10. Doneu exemples de moviments que compleixin les condicions següents: 

a. Velocitat positiva i acceleració positiva. 

b. Velocitat positiva i desplaçament zero. 

c. Velocitat negativa i acceleració positiva. 

d. Velocitat positiva i acceleració negativa.  

	Moviment Rectilini i Uniforme (mru)

És el model de moviment més simple que tenim: 

· La trajectòria és rectilínia

· La velocitat és constant

	Les equacions del Moviment Rectilini i Uniforme són: 

v = 

∆x

t

X  =  Xi  +  V·t 


On: 



Xi: posició inicial, en metres



∆X: desplaçament, en metres



v: és la velocitat del cos, en metres per segon



t: és el temps, en segons




Activitat 3

Moviment rectilini i uniforme

1. Una moto es desplaça a 80 km/h per una carretera recta. Si en un moment donat es troba a 200 metres de l’origen, en quina posició es trobarà 3 minuts més tard?

2. Un atleta recorre 14 km en 1 hora i 12 minuts en una carretera recta. Si en un moment donat es troba a 3 km de la sortida, on es trobarà 30 minuts més tard?

3. Una ciclista recorre 20 km en 68 minuts. Si en un moment donat es troba a 140 metres de la sortida, on es trobarà al cap de 40 minuts?

4. Una noia recorre en un passeig 12 metres en 10 segons. Si en un moment donat es troba a 500 metres d’una font, a quina distància estarà passats 10 minuts?

5. Un tren recorre 90 km en 50 minuts. Si en un moment donat es troba a 4 km d’una estació, a quina distància estarà al cap de 12 minuts?  

	Moviment Rectilini Uniformement Accelerat (mrua)

En aquest model de moviment:

· La trajectòria és rectilínia

· L’acceleració és constant

· Una frenada és representa per una acceleració negativa
	[image: image5.jpg]—






	Les equacions del Moviment Rectilini Uniformement Accelerat són:

a = 

∆v

T

V  =  Vi  +  a·t

X  =  Xi  +  Vi·t  +  (a·t2)/2 


On: 



Xi: posició inicial, en metres



∆v: variació de velocitat, en metres/segon



Vi: és la velocitat inicial del cos, en metres per segon



a: acceleració, en metres/segon2


t: és el temps, en segons




Activitat 4

Moviment rectilini uniformement accelerat

1. Una moto es troba aturada en un semàfor, a 500 metres de nosaltres. Quan el semàfor es posa verd es desplaça durant 15 segons amb una acceleració de 1,3 m/s2. Calculeu: 

a. La velocitat de la moto passats aquests 15 segons. 

b. La distància a la qual tenim ara la moto. 

2. Ana per l’autopista en cotxe tenim a 200 metres davant nostre un cotxe que es desplaça a 80 km/h. En aquest moment el cotxe accelera, amb una acceleració de 1,5 m/s2, durant un temps de 10 segons. Calculeu: 

c. La velocitat del cotxe passats aquests 10 segons. 

d. La distància que ha recorregut en aquest interval de temps. 

e. A quina distància de nosaltres es troba ara aquest cotxe. 

3. Estem assentats a la terrassa d’un bar i veiem passar a 100 metres de nosaltres una moto amb una velocitat de 50 km/h. En aquest moment la moto accelera amb 1,6 m/s2, durant un temps de 12 segons. Calculeu la velocitat final de la moto i a quina distància de nosaltres es troba ara. 

Activitat 5

Problemes de moviments

1. En sortir de casa, el teu pare s’ha deixat la cartera. Quan te n’adones és a 250 metres i surts perseguint-lo amb una bicicleta. Si el teu pare camina a 5 km/h i tu vas a 18km/h, a quina distància de casa l’atraparàs? Quant de temps tardaràs a atrapar-lo?

2. En un moment determinat el cotxe d’uns lladres passa per un punt a una velocitat de 90 km/h. Al cap de 10 minuts passa perseguint-lo un cotxe de policia a una velocitat de 120 km/h. A quina distància d’aquest punt l’atraparà? Quant de temps haurà transcorregut des que passa el primer cotxe?

3. Dos ciclistes sortiran per la mateixa carretera recta a velocitats constants de 15 km/h i 25 km/h. 

a. Quin ha de sortir primer perquè es trobin?

b. Si el segon dels ciclistes surt 1 hora després del primer, quant de temps tarda a atrapar-lo? A quina distància del punt de sortida l’atrapa?

4. En passar per la recta de la meta, un cotxe de fórmula 1 que circula a 300 km/h n’atrapa un altre que circula a 280 km/h. Suposant que mantenen constant la velocitat, calculeu quina distància els separarà mig minut més tard. 

5. Dos cotxes circulen a velocitats respectives de 36 i 108 km/h per una autopista. Si inicialment tots dos circulen en el mateix sentit i estan separats per 1 km, en quin instant i posició atraparà el cotxe més ràpid al més lent? 

6. Un automòbil que porta una velocitat de 90 km/h frena i en mig minut ha reduït la velocitat a 18 km/h. Calculeu: 

a. Quina és l’acceleració del vehicle?

b. Quin espai ha recorregut en aquest temps?

c. Quant de temps tardaria a parar?

7. Sortint del repòs, un cotxe de fórmula 1 pot arribar a una velocitat de 180 km/h en 10 segons. Calculeu l’acceleració del bòlit i l’espai que recorre en aquest temps. 

8. Una moto que surt del repòs arriba a una velocitat de 72 km/h en 7 segons. Determineu: 

a. L’acceleració.

b. L’espai recorregut en aquest temps. 

c. La velocitat a la qual arribarà al cap de 15 segons. 

d. L’energia cinètica final de la moto, si la seva massa és de 150 kg. 

9. A les 10 del matí surt de Cassà en direcció a Riudellots un cotxe, amb velocitat constant de 80 km/h. Tres minuts més tard surt des del mateix punt, i en la mateixa direcció, una moto amb velocitat de 110 km/h. Determineu el temps que trigarà la moto en atrapar al cotxe, i a quina distància de Cassà l’atraparà.

10. En Jordi està caminant cap al bar del centre a una velocitat de 1,2 m/s. Passa per davant de cassa l’Eva i, trenta segons després, aquesta surt darrere d’en Jordi a una velocitat de 1,5 m/s. Determineu si l’Eva atraparà en Jordi abans d’entrar al bar, que és a 140 metres de cassa l’Eva. 

2. Dos vehicles de masses 1200 i 2000 kg, es desplacen a velocitats de 80 i 70 km/h respectivament, en sentits oposats. En un moment donat, els dos vehicles xoquen frontalment, de manera que queden enganxats. Determineu a quina velocitat es mourà el conjunt després del xoc.  

3. Un camió de 3500 kg de massa que es desplaça a 90 km/h xoca per darrere contra un cotxe de 1100 kg, que es desplaçava a 70 km/h en el mateix sentit. Determineu a quina velocitat es mourà el conjunt després del xoc. 

4. Un automòbil que circula a 36 km/h accelera uniformement fins a 72 km/h en 5 segons. Determineu: 

a. L’acceleració del vehicle. 

b. L’espai recorregut en aquest temps. 

5. Dos ciclistes participen en una cursa de 10 km. El primer ciclista realitza la cursa amb una velocitat constant de 12 km/h. El segon ciclista fa trampes i surt del quilòmetre 1, arribant a la meta al cap de 54 minuts. 

a. Representeu en els mateixos eixos les gràfiques posició temps dels dos ciclistes. 

b. Determineu qui arriba primer a la meta. 

6. Un cotxe es desplaça seguint el gràfic següent: 

a. Expliqueu com ha sigut el moviment del cotxe. 

b. Determineu la distància que recorre en tot el moviment. 

c. Realitzeu un esquema de la gràfica posició temps. 

Activitat 6

Resum

1. Realitzeu un resum de les equacions utilitzades en el tema i el seu significat. 

2. Llegiu la llista següent, que correspon als objectius de la unitat. Marqueu aquells que considereu que heu assolit. Si no heu assolit algun objectiu, reviseu el tema i comenteu els dubtes amb el professor. 

· Assolir el canvi d’unitats amb factors de conversió

· Comprendre i aplicar la diferència entre escalar i vector

· Saber calcular la velocitat i l'acceleració d'un objecte en moviment

· Entendre que el moviment és un concepte relatiu

· Aplicar els models de MRU i MRUA a la resolució de problemes

· Aplicar els models de MRU i MRUA a situacions quotidianes

· Realitzar gràfics de moviments

· Interpretar gràfics de moviments

3. Escriviu els 5 conceptes més importants del tema, i expliqueu-los. 

4. Cerqueu en la premsa o a Internet alguna notícia relacionada amb el moviment, i comenteu-la, en relació al tema treballat a classe. 

5. Presenteu una imatge relacionada amb el contingut del tema (una fotografia vostra,...) i comenteu-la en relació al tema treballat a classe. 

6. Feu una valoració personal del tema en el seu conjunt:

a. El tema ha estat ben tractat a classe?

b. Les activitats proposades són bones i us ajuden en l’estudi del tema?

c. Us ha agradat?

d. Us ha resultat interessant?

e. Aspectes a millorar?

